 धर्म च "ड्रेस कोड" जरूरी बी होई सकदा ऐ ते नेईं बी ब जित्थे किश लोकें गी लग्गदा ऐ जे "ड्रेस कोड" गी मन्नेआ जाना लोड़चदा ऐ उत्थे गै किश लोकें दी सोच ऐ जे ऐसा नेईं कीता जाना लोड़चदा।  जिस चाल्ली सारे मुसलमान दाड़ी ते बुर्का नेईं अपनांदे हैन उस्सै चाल्ली सब्भै हिंदु टिक्का नेईं लांदे हैन।  जेकर अदालत दा एह सोचना ऐ जे मुसलमानें च बुर्का लाने आहलिआं सब्भै जनानिआं ते दाड़ी रक्खने आहले सब्भै माहनु तालिबानी न तां एहदा एह मतलब होआ जे टिक्का लाने आहले जननिआं भगवा आतंकी न।  ऐसा गलाना सेई नेईं ऐ की जे धर्मनिरपक्खता टल्लें ते मौजूदगी कन्नै पैदा नेईं हुंदी बलके ओह दमाकें च जरम लैंदी ऐ।  उस्सै चाल्ली जियां कट्टरपंथता ते फिरकापरस्ती पनपदी ऐ एह दौनें वचारधाराएं दा जरम ऐ नां के मौजूदगी दां अदालत पासेआ दित्ती गेदी बवस्था भगवा वचारधारा थमां इस करी बी प्रभावत सेई हुंदी ऐ की जे जेकर स्कूलें च "ड्रेस कोड" दी इजाजत नेईं ऐ तां फ्ही इक्कले मुसलमान्नें गी गै नशाना कीऽ बनाया जा?  बोद्धी रक्खने आहले, मौली बन्नने आहले ते मत्थे उप्पर टिक्का लाने आहले हिंदुए गी कीऽ नेईं रोकेआ जंदा?  जेकर बुर्का नांजूर ऐ तां फ्ही सिंदूर ते बिंदी कीऽ नेईं?  जेकर शिक्षा अदारें च सिक्खें गी अपने धर्म दे मताबक दाडी रक्खने दी इजाजत ऐ तां फ्ही मुसलमानें गी नशाना कैस्सी बनाया जा करदा ऐ।  एह बैहस करना बी फजूल ऐ जे मुसलमानें च दाड़ी धार्मिक फर्ज ऐ जां फ्ही हुकमनामा कीजे लोकतांत्रिक देश दा फर्ज अपने लोकें दे अधिकारें दी राक्खी करना ऐ नां के उंदे उप्पर राक लाना।  किश ब र पैहले फ्रांस दे स्कूलें च औने थमां रोकेआ गेआ हा जेहदी बजाह कन्नै नां छड़ा युरोप च बलके पूरे भारत च बी फ्रांस दे बवहार खलाफ रोह दजी लैहर द्रोड़ी गेई ही। 